Jegyzőkönyv a M.I.T.
2003. november 07-i 
Közgyűléséről

Az ülés ideje:		2003. november 07.  1030 óra
Az ülés helye:	Székesfehérvár, ALCOA-KÖFÉM Oktatási és Közművelődési Klubház Nagy-előadóterme. 

A közgyűlés a M.I.T. XVI. Kongresszus megnyitója előtt lett megtartva. 

A jegyzőkönyvet vezette: Dr. Dobai József 				

Napirendi pontok :
I./		Elnöki beszámoló
	
II./		Pénztáros beszámoló
	
III./		Titkári beszámoló

Dr. Fedorcsák Imre elnök a közgyűlést megnyitja, a napirendi pontokat a közgyűlés résztvevői egyhangúlag megszavazták. 

Ad I. 	Elnöki beszámoló

Az elnök beszámolójában a következő témákról tart rövid ismertetést: 

1., 	Az EANS legutóbbi 2003. szeptemberi Liszabon-i kongresszuson döntés történt, hogy a következő EANS kongresszus Glasgow-ban lesz, ismertette az EANS egyéni tagságának feltételeit, az ezzel járó előnyöket. 
	
2., 	Ismertette a Német-Magyar Kongresszussal kapcsolatos szervezés állását, melyről mindenki egy rövid nyomtatott összefoglalót kapott (l. melléklet): 
A kongresszust 2004. április 25-28. között Köln-ben szervezik a németek, melyre a M.I.T. tagokat meghívták, a részvételi díjat, feltehetően a szállást is a németek biztosítják, csak az utazást kell a M.I.T. tagnak fizetni. 
A közös program (joint meeting) 2004. április 25-én lesz ennek a M.I.T. vezetőségi ülésen tervezett, mellékletben szereplő programját az elnök ismerteti. 
Az ismertetést a tagság tudomásul veszi.
	
3., 	Tagdíjemelés szükségessé vált, mivel a kiadások, tagdíjak növekednek. 
	
4., 	A következő M.I.T. kongresszust 2005-ben kellene megtartani, erről kér az elnök javaslatot. Felvetődik a korábbi vezetőségi üléseken elhangzottak alapján Pécs, mellyel a tagság egyetért. 	

Ad. II. 	Pénztárosi beszámoló 

A beszámolót Dr. Mucsi Zoltán pénztáros tartja meg. Ismerteti, hogy a beszámoló a legutóbbi tisztújító közgyűlés óta eltelt időszakra vonatkozik, beszámol a tartósszámla, folyószámla helyzetéről, ismertette a költségeket. Kiemelte, hogy a bevételi források megszüntek, emiatt a pénzügyi helyzet rossz.
Kéri a beszámoló tudomásulvételét, elfogadását, melyet a tagság egyhangúlag el is fogadott. 

Ad. III. 	Titkári beszámoló

Dr. Büki András titkár távolléte miatt Prof. Dr. Dóczi Tamás olvassa fel a titkár által megírtakat. 

a., 	Elsősorban a nemzetközi kötelezettségek teljesítése jelentette a fő feladatot. 
	
b., 	Ismertette az EANS bizottságokba jelölt tagokat. 
	
c., 	Tájékoztatót adott a honlapról, ezen belül a fiatalok által pályázható díj alapításról (200e Ft 35 év alatt)
	
d., 	Prof. Dóczi kijelenti, hogy szívesen vállalja a Pécsi Idegklinika nevében a 2005. évi kongresszus megrendezését. 	

Prof. Nyáry felszólalásában javasolja, hogy a CENS meetinget kellene megszervezni, mivel ez 2004-ben Ljubjanában lesz. 
Felvetődött ezzel kapcsolatosan, hogy ez csak 2 évente van. Ha van CENS kongresszus, akkor Pécsett ezzel kellene összekapcsolni. 

A titkári beszámolót, a következő M.I.T. kongresszus Pécs-i megszervezését a tagság szavazással egyöntetűen elfogadta. 
Ezt követően az elnök a tagság szavazását kéri, hogy a rendes tagság díja évi 10.000 Ft legyen.
A tagság a díjat szavazással egyöntetűen elfogadta, jóváhagyta. 

Az elnök a közgyűlést bezárja. 

Székesfehérvár, 2003. november 7.

		Dr. Dobai József	
		M.I.T. jegyzője